**Adatkezelési tájékoztató online egészségügyi konzultációhoz**

**1. Az Adatkezelő adatai**

* **Név:** Dr. Veresh Medical Kft.
* **Székhely:** 1036 Budapest, Bécsi út 85. fsz. 5.
* **Képviselő:** Dr. Veresh Zoltán
* **E-mail:** info@drveresh.hu
* **Telefonszám:** +36 20 595 6665

**2. Az adatkezelés jogalapja** Az online konzultáció során kezelt adatok az érintett által igénybe vett egészségügyi szolgáltatás nyújtásához, diagnosztikához, illetve dokumentáláshoz szükségesek.

* **GDPR 6. cikk (1) bekezdés c) pont:** jogi kötelezettség teljesítése
* **GDPR 9. cikk (2) bekezdés h) pont:** egészségügyi ellátás és diagnosztika

**3. A kezelt adatok köre**

* Név
* Személyazonosító adatok (születési név, anyja neve, TAJ-szám, lakcím, születési adatok)
* Elérhetőségi adatok (e-mail, telefonszám)
* Egészségügyi adatok (kórelőzétmény, panaszok, vizsgálati eredmények, zárójelentések, konzultációs jegyzőkönyv)

**4. Az adatkezelés célja**

* Online orvosi konzultáció lebonyolítása
* Diagnózis felállítása
* Egészségügyi dokumentáció vezetése
* Jogszabályi kötelezettségek teljesítése (pl. EESZT-be történő adatszolgáltatás)

**5. Az adatok címzettjei**

* Az Adatkezelő munkatársai, akik az online konzultációt lebonyolítják
* Elektronikus Egészségügyi Szolgáltatási Tér (EESZT)
* Jogszabályban meghatározott hatóságok, ha az adattovábbítás kötelező

**6. Az adatok tárolása és védelme** Az Adatkezelő az adatokat zárt, jelszóval védett elektronikus rendszerben tárolja. Minden betegadat titkos és csak a jogosult személyek férnek hozzá.

**7. Az adatkezelés időtartama** Az orvosi dokumentációkat a 62/2019. (XII. 5.) EMMI rendelet szerint legalább 30 évig, a zárójelentést legalább 50 évig kell megőrizni.

**8. Az érintettek jogai**

* Hozzáférési jog
* Helyesbítéshez való jog
* Törléshez való jog (jogi kötelezettség esetén nem alkalmazható)
* Az adatkezelés korlátozásához való jog
* Panasz benyújtásának joga a Nemzeti Adatvédelmi és Információszabadság Hatóságnál (NAIH)

**9. Jogorvoslat** Nemzeti Adatvédelmi és Információszabadság Hatóság
Cím: 1055 Budapest, Falk Miksa utca 9-11.
Telefon: +36 (1) 391-1400
E-mail: ugyfelszolgalat@naih.hu
Web: www.naih.hu

**10. Az online konzultáció során megvalósuló adatkezelés elfogadása** Amennyiben Ön online konzultációra jelentkezik, ezzel egyidejűleg tudomásul veszi az Adatkezelési Tájékoztatóban foglaltakat. Az online ürlap kitöltése és elküldése, vagy időpontfoglalás e-mailben, telefonon vagy egyéb platformon a tájékoztató elfogadásának minősül.

**11. Elektronikus Egészségügyi Szolgáltatási Tér (EESZT)** Az Adatkezelő, mint egészségügyi szolgáltató, köteles a 39/2016. (XII. 21.) EMMI rendelet, valamint az Elektronikus Egészségügyi Szolgáltatási Tér működéséről szóló jogszabályok alapján a konzultáció során készült **ambuláns lapot és egyéb releváns egészségügyi dokumentumokat feltölteni az EESZT rendszerébe**.

Ez biztosítja, hogy más kezelőorvosok, szakrendelések, illetve a háziorvos az érintett előzetes vagy párhuzamos ellátásaihoz hozzáférhessenek, és a beteg ellátása összehangolt és biztonságos legyen.

Az EESZT-be történő feltöltés **jogi kötelezettség**, az nem igényel külön hozzájárulást, viszont az érintett a saját ügyfélkapuján keresztül (www.eeszt.gov.hu) megtekintheti és korlátozhatja az egyes dokumentumok láthatóságát más szolgáltatók számára.